V Bratislave dňa 26.06.2024

**Plán vykonávania vybraných opatrení sociálnoprávnej ochrany detí a sociálnej kurately na rok 2025**

Úrad práce, sociálnych vecí a rodiny Bratislava, odbor sociálnych vecí a rodiny, oddelenie sociálnoprávnej ochrany detí a sociálnej kurately, na základe schválených priorít Ústredím práce, sociálnych vecí a rodiny na rok 2025, vypracoval a zverejňuje plán vykonávania vybraných opatrení pre svoj územný obvod v oblasti opatrení sociálnoprávnej ochrany detí a sociálnej kurately v zmysle zákona č. 305/2005 Z. z. o sociálnoprávnej ochrany detí a sociálnej kuratele a o zmene a doplnení niektorých zákonov v znení neskorších predpisov.

Schválená priorita na rok 2025

**Mediácia ako odborná metóda na uľahčenie riešenia konfliktných situácií v rodine - § 11 ods. 3 písm. a) zákona č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov**

Cieľ priority – poskytnúť odbornú pomoc prostredníctvom alternatívneho riešenia konfliktov a sporov medzi rodičmi a deťmi, medzi rodičmi navzájom alebo osobami, ktoré sa osobne o dieťa starajú, za účasti mediátora, so zámerom dosiahnuť prijateľnú dohodu pre všetky zúčastnené strany, kde stredobodom by mal byť najlepší záujem maloletého dieťaťa. Mediačnými službami eliminovať napätie v procese úpravy práv a povinností k maloletým deťom a vytvorenie dohody ako cieľa procesu.

Cieľová skupina – rodiny, pre ktoré úrad vykonáva opatrenia sociálnoprávnej ochrany detí a sociálnej kurately a u ktorých sa objavujú problémy v komunikácii

Podmienky a spôsob zabezpečenia priority – verejným obstarávaním, realizovaným Ústredím práce, sociálnych vecí a rodiny

Spôsob a forma realizácie – mediačné stretnutia s klientmi v priestoroch mediátora alebo ním zabezpečených priestoroch

*Mgr. Andrea Blahová*

*vedúca oddelenia*